I habió controversias y contrariando o esprito olimpico amaneixió nuevament a politica, y se produció o primer boicot masivo d'a historia d'os Chuegos Olimpicos. Qualques delegacions africanas solicitoron a exclusión de Nueva Zelanda perque a suya selección nacional de rugby heba chugau contra Sudafrica, país excluyiu d'o Comité Olimpico Internacional per a suya politica racista, l'apartheid. Lo COI no accepta as presions y refusa a petición, con o saldo que 24 países africans refusoron a invitación, y finament 32 estaus en total rematoron sumando-se a o boicot. Per a suya parte, China y Taiwán tampoco asistioron en protesta per problemas de reconoixencia mutua.